**Kaliforniakondor** (*Gymnogyps californianus*) er én av verdens største rovfugler og tilhører gruppen av kondorer (Cathartiformes), og den er eneste art i slekten ***Gymnogyps***. Arten er videre monotypisk og endemisk for et sterkt begrenset skogkledd åslandskap i det sørvestre USA og ekstremt nordvestre Mexico.

Biologi
-------

En merket kaliforniakondor i flukt
Portrett av en kaliforniakondor
Kaliforniakondor er én av verdens største rovfugler og veier typisk 8 000–14 000 g. Kroppslengden utgjør cirka 109–134 cm og vingespennet er cirka 249–300 cm. En studie av 13 fullvoksne hannfugler og 15 fullvoksne hunnfugler viser noe kjønnsdimorfisme, i det hannene i snitt var noe større enn hunnene. Hannene veide i snitt 8,8 kg (7,9–9,9 kg), mens hunnene i snitt veide 8,1 kg (7,0–8,9 kg).

Fjærdrakten er hovedsakelig sort med hvite konturfjær på undervingene. Hodet og nakken har bar hud, som varierer i rosa, oransje og røde farger. Nederst på halsen har arten en krans av sorte prydfjær. Fuglene har sorte tegninger i ansiktet. Hos ungfugler er den nakne huden grålig og den sorte masken i ansiktet mindre distinktiv.

Arten har i dag sterkt begrenset utbredelse i områder med skogkledde åser i det sørvestre USA og ekstremt nordvestre Mexico, der den nå mer kun finnes i to litt større populasjoner i California og Arizona, samt noen mindre populasjoner i blant annet Utah, California og det ekstremt nordvestre Mexico. Under pleistocen var arten vidt utbredt over det meste av Nord-Amerika, men i årene 1987–1992 ble arten regnet som utdødd i vill tilstand. På 1940-tallet ble totalbestanden estimert til cirka 150 fugler, mens den på 1960-tallet var sunket til cirka 100 fugler. Trolig døde arten ut i vill tilstand i løpet av 1986, for i 1985 ble bestanden anslått til 9 fugler og i 1987 ble det site kjente individet fanget og plassert i re-introduksjonsprogrammet. Siden 1992 har imidlertid fugler i fangenskap ved flere anledninger blitt re-introdusert til visse områder i artens tidligere utbredelse, og flere par reproduserer nå i vill tilstand.

Arten eter i hovedsak kadavere etter større pattedyr som den lokaliserer med synet fra luften, men den kan også jakte og fange mindre levende pattedyr på bakken.

Kaliforniakondor hekker i tidsrommet februar–mai og hunnen legger kun ett egg, som ruges ut i løpet av cirka 55–60 dager. Kyllingene blir flygedyktige etter cirka seks måneder. Avkommet blir re-produktivt først i 6–8 års alderen, og det er kjent at de kan leve til de blir omkring 45 år gamle.

Inndeling
---------

Inndelingen følger HBW Alive og er i henhold til Houston (2019). Norske navn på artene følger Norsk navnekomité for fugl og er i henhold til Syvertsen *et al.* (2008, 2017).

**Treliste**
* Cathartiformes, kondorer
	+ Cathartidae, kondorfamilien
		- *Cathartes* (kalkunkondorer, gulhodekondorer)
		- *Coragyps*
		- *Sarcorhamphus*
		- *Gymnogyps* (monotypisk)
			* *G. californianus*, kaliforniakondor (monotypisk)
		- *Vultur*

Referanser
----------

1. 1 2 3 4 5 6 7 8 9 10  Houston, D. Kirwan, G.M. Christie, D.A. & Sharpe, C.J. (2020). California Condor (*Gymnogyps californianus*). In: del Hoyo, J. Elliott, A. Sargatal, J. Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from  on 1 April 2020).
2. 1 2  Snyder, N.F.R, and N.J. Schmitt. 2002. The California Condor (Gymnogyps californianus). In *The Birds of North America*, No. **610**, ed. A. Poole and F. Gill. Philadelphia: The Birds of North America.
3. ↑  Houston, D. (2019). New World Vultures (Cathartidae). In: del Hoyo, J. Elliott, A. Sargatal, J. Christie, D.A. & de Juana, E. (eds.). *Handbook of the Birds of the World Alive*. Lynx Edicions, Barcelona. (retrieved from  on 30 January 2019).
4. ↑  Syvertsen, P. O. Ree, V. Hansen, O. B. Syvertsen, Ø. Bergan, M. Kvam, H. Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. *Norske navn på verdens fugler*. Norsk Ornitologisk Forening. www.birdlife.no (publisert 22.5.2008). Besøkt 2016-04-10
5. ↑  Syvertsen, P.O. M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider:

Eksterne lenker
---------------

* (en) *Kaliforniakondor* i Global Biodiversity Information Facility Rediger på Wikidata

* (no) *Kaliforniakondor* hos Artsdatabanken Rediger på Wikidata

* (en) *Kaliforniakondor* hos Fossilworks Rediger på Wikidata

* (en) *Kaliforniakondor* hos ITIS Rediger på Wikidata

* (en) *Kaliforniakondor* hos NCBI Rediger på Wikidata

* (en) *Kategori:Gymnogyps californianus* – bilder, video eller lyd på Wikimedia Commons Rediger på Wikidata

* (en) *Gymnogyps californianus* – galleri av bilder, video eller lyd på Wikimedia Commons Rediger på Wikidata

* *Gymnogyps californianus* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |